GLOW เผยบอร์ดไฟเขียวขยายขอบเขตธุรกิจครอบคลุมไปถึงเวียดนาม-มาเลย์
GLOW เผยบอร์ดไฟเขียวขยายขอบเขตธุรกิจครอบคลุมไปถึงเวียดนาม-มาเลย์
24 ก.พ. 2559

นายเบรนดอน วอเทอร์ส ประธานเจ้าหน้าที่บริหาร กลุ่มบริษัท โกลว์ พลังงาน จำกัด (มหาชน) หรือ GLOW เปิดเผยว่า คณะกรรมการของโกลว์ได้มีมติขยายขอบเขตการพัฒนาธุรกิจและการลงทุนของกลุ่มบริษัท โดยให้คลอบคลุมถึงประเทศเวียดนามและมาเลเซีย เพิ่มเติมจากปัจจุบันที่มีการดำเนินธุรกิจในประเทศไทยและลาว และมุ่งเน้นในการพัฒนาการลงทุนในประเทศไทย ลาว เมียนมาร์ และกัมพูชาอย่างต่อเนื่อง
สำหรับผลประกอบการรวมในปี 58 บริษัทมีกำไรสุทธิ 8.36 พันล้านบาท ลดลงจากกำไรสุทธิ 9.14 พันล้านบาทในปี 57 และมีกำไรสุทธิก่อนรวมกำไร/ขาดทุนจากอัตราแลกเปลี่ยนสุทธิ และรายได้/ค่าใช้จ่ายภาษีเงินได้รอการตัดบัญชี(Normalized Net Profit :NNP) ซึ่งไม่รวมถึงผลของรายการปรับปรุงตามมาตรฐานบัญชี เกี่ยวกับสัญญาเช่าการเงิน เพิ่มขึ้น 1.3% มาที่ราว 9.8 พันล้านบาท